User:Ice0000000000

Ce viitor au la sfarsitul studiilor studentii romani?

Medic tanar in Romania - sa plec sau sa raman?

Sistemul de sanatate din Romania sufera de multe ori din cauza lipsei medicilor. Acesta este un adevar. Dar tot un adevar este faptul ca din ce in ce mai multi absolventi ai facultatilor de medicina se gandesc ca plece cat mai curand din tara.

In Romania pare ca nu-i mai atrage nimic. Fonduri insuficiente pentru spitale, multe unitati medicale care nu au nu doar aparatura necesara, dar unele duc lipsa chiar si de lucruri de baza, precum medicamente sau pansamente, acestea sunt unele dintre lucrurile care ii dezarmeaza pe medicii romani.

Acestor factori li se adauga si un sistem in care nu de putine ori "ai nevoie de cineva" pentru a avea un post asigurat dupa terminarea celor sase ani facultate. Iar sistemul mai are o hiba. "Parca toti sunt in competitie intre ei, sunt multe interese personale, prea putin le pasa de lipsurile din sistem", spune o viitoare absolventa.

Daca la toate se mai adauga si salariul care este, de obicei, de pana la 10 ori mai mic decat cel al tarilor occidentale, pare usor de inteles de ce tot mai multi viitori medici se gandesc la plecare inca din ultimii ani de facultate.

Spre exemplu, un medic rezident incepe sa castige in jur de 1.000 de lei, in primul an de rezidentiat. Asta dupa ce in timpul facultatii a avut nevoie sa fie intretinut de parinti, deoarece nu are timp pentru a-si lua o slujba, in paralel cu studiile.

De ce pleaca medicii din tara - studiu

In conditiile acestea, multi dintre ei nu asteapta prea mult si aleg repede intre Romania si alta tara. In fapt, alegerea e simpla: familia, prietenii si tara in care s-au nascut sau o viata mai buna si alte posibilitati decat cele de acasa.